**Zápisnica č. 1**

**zo zasadnutia obecného zastupiteľstva, ktoré sa konalo**

**dňa 13. februára 2020**

**Prítomní :** viď prezenčná listina

**Overovateľ :**  p. Milan Chudý

**Návrhová komisia :** p. Jozef Mateička, p. Matej Gajdoš

**Zapisovateľ :** p.Alžbeta Mikolášová

**Program :** 1. Otvorenie

 2. Voľba návrhovej komisie a overovateľa zápisnice

 3. Schválenie programu zasadnutia

 4. Kontrola plnenia uznesení

 5. Úprava rozpočtu k 29.02.2020 – rozpočtové opatrenie č. 1

 6. Použitie finančných prostriedkov z rezervného fondu – dávkovacie čerpadlo

 7. Dodatok č. 1/2019 k rozpočtovému opatreniu č. 3 k 31.12.2019

 8. Zmluva o zriadení vecného bremena – SSD a.s.

 9. Zásahové družstvo DHZ - rozšírenie

 10. Odpredaj záchranného automobilu DHZ, ev.číslo IL 412 AT

 11. Zaradenie do funkcie technika – strojníka - DHZ

 12. Majetkové usporiadanie pozemkov v zastavanom území - SPF

 13. Žiadosť o odkúpenie obecného pozemku – p. Hajaš

 14. Prehľad o finančných investíciách a vybranom vstupnom - CHAMPION

 15. Tepelné čerpadlo – MŠ

 16. Prerábka objektu materskej školy

 17. Urbanistická štúdia – Kúty, Hruškové, Lipovka

 18. Rôzne, diskusia

 19. Záver

JEDNANIE

**1.** **Otvorenie** – zasadnutie obecného zastupiteľstva otvoril starosta p. Ing. Rastislav Krajčík /ďalej len „starosta“/, privítal prítomných a oboznámil ich s programom zasadnutia. Skonštatoval, že obecné zastupiteľstvo je uznášaniaschopné.

**2. Voľba návrhovej komisie a overovateľa zápisnice**

–do návrhovej komisie boli navrhnutí p. Jozef Mateička a p. Matej Gajdoš, za overovateľa bol určený p. Milan Chudý.

Všetky materiály potrebné k zasadnutiu boli poslancom zaslané elektronickou poštou.

**3. Schválenie programu zasadnutia**

– pán starosta oboznámil poslancov s programom zasadnutia. Program zasadnutia bol jednohlasne schválený.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

**4. Kontrola plnenia uznesení**

Uznesenia obecného zastupiteľstva č. 33/2019, č. 34/2019, č. 35/2019, č. 36/2019, č. 37/2019,

 č. 38/2019, č. 39/2019, č. 40/2019 a č. 41/2019 sú splnené.

 **5. Úprava rozpočtu k 29.02.2020 – rozpočtové opatrenie č. 1 –** oboznámila p. Gáborová. Vo výdavkoch sa úprava dotkla rekonštrukcie mosta pri čs. 212 cca 3 000 €, stavebnej úpravy altán – tanečné kolo cca 2 500 €, zakúpenia sporáka do kultúrneho domu cca 3 360 € a dávkovacieho čerpadla Dosing Pump gamma cca 2 490 €. Poslanci s úpravou jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 1/2020**

a/ obecné zastupiteľstvo berie na vedomie úpravu rozpočtu k 29.02.2020 – rozpočtové opatrenie č. 1.

b/ obecné zastupiteľstvo schvaľuje úpravu rozpočtu k 29.02.2020 – rozpočtové opatrenie č. 1

c/ obecné zastupiteľstvo ukladá riadiť sa v zmysle schváleného rozpočtu

**6. Použitie finančných prostriedkov z rezervného fondu – chlórovanie –** p. starosta oboznámil s potrebou zabezpečenia riadneho dávkovania NaClO do vody v obecnom vodovode pomocou dávkovacieho membránového čerpadla. Poslanci jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 2/2020**

a/ obecné zastupiteľstvo uznesením č. 2/2020 schvaľuje použitie prostriedkov z rezervného fondu na bežné výdavky v sume cca 2 490,0 € na odstránenie havarijného stavu majetku

obce – chlórovanie Obecného vodovodu v zmysle ustanovenia § 10 ods. 9 zákona č. 583/2004 Z.z. o rozpočtových pravidlách územnej samosprávy a o zmene a doplnení niektorých zákonov v znení neskorších predpisov.

**7. Dodatok č. 1/2019 k rozpočtovému opatreniu č. 3 k 31.12.2019 –** informovala p. Gáborová. Ide o úpravu príjmov, takže je potrebné upraviť aj výdavky, aby sme mali vyrovnaný rozpočet. Poslanci s Dodatkom jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 3/2020**

a/ obecné zastupiteľstvo berie na vedomie Dodatok č. 1/2019 k rozpočtovému opatreniu č. 6 k 31.12.2019

b/ obecné zastupiteľstvo schvaľuje Dodatok č. 1/2019 k rozpočtovému opatreniu č. 6 k 31.12.2019

**8. Zmluva o zriadení vecného bremena – SSD a.s. –** predmetom tejto zmluvy je zriadenie vecného bremena v prospech Stredoslovenskej distribučnej a.s.. Ide o časť pozemku KNE č. 9091 ostatná plocha o výmere 11 534 m2 v rozsahu dielu č. 2 o výmere 125 m2. Pozemok je dotknutý realizáciou stavby : „Tuchyňa – Kúty - Predĺženie NNK“. Poslanci so zmluvou jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 4/2020**

a/ obecné zastupiteľstvo berie na vedomie zmluvu o zriadení vecného bremena v rámci stavby: **„Tuchyňa - Kúty – Predĺženie NNK“** v prospech SSD a.s. na pozemky parc. KNE č. 9091 ostatná plocha o výmere 11534 m2 v rozsahu dielu č. 2 o výmere **125 m2**, vyznačených geometrickým plánom jč. 46193537-297/2019

b/ obecné zastupiteľstvo schvaľuje zmluvu o zriadení vecného bremena v rámci

stavby: **„Tuchyňa - Kúty – Predĺženie NNK“** v prospech SSD a.s. na pozemky

parc. KNE č. 9091 ostatná plocha o výmere 11534 m2 v rozsahu dielu č. 2 o výmere **125 m2**, vyznačených geometrickým plánom č. 46193537-297/2019

**9. Zásahové družstvo DHZ - rozšírenie** - o potrebe rozšírenia zásahového družstva DHZ informoval p. Matej Gajdoš. Rozšírené zásahové družstvo bude mať celkom 20 členov, menovite : p. Matej Gajdoš, p. Tomáš Poiak, p. Jaroslav Gajdoš st., p. Juraj Poliak, p. Jakub Floriš, p. Patrik Poliak, p. Jozef Poliak, p. Tomáš Adamovic, p. Richard Turček, p. Radoslav Jašúrek, p. Adam Mikoláš, p. Jozef Mikoláš ml., p. Juraj Hrehuš, p. Peter Hrehuš, p. Anton Šúkala, p. Anton Gajdoš, p. Jozef Filo, p. Ľuboš Hrehuš, p. Milan Jašúrek, p. Peter Prekop.

Poslanci s rozšírením zásahového družstva DHZ jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 5/2020**

a/ obecné zastupiteľstvo berie na vedomie rozšíriť zásahové družstvo DHZ. Členovia sú nasledovní : p. Matej Gajdoš, p. Tomáš Poliak, p. Jaroslav Gajdoš st., p. Juraj Poliak, p. Jakub Floriš, p. Patrik Poliak, p. Jozef Poliak, p. Tomáš Adamovic, p. Richard Turček, p. Radoslav Jašúrek, p. Adam Mikoláš, p. Jozef Mikoláš ml., p. Juraj Hrehuš, p. Peter Hrehuš, p. Anton Šúkala, p. Anton Gajdoš, p. Jozef Filo, p. Ľuboš Hrehuš, p. Milan Jašúrek, p. Peter Prekop

b/ obecné zastupiteľstvo schvaľuje rozšírenie zásahového družstva DHZ. Členovia sú nasledovní : p. Matej Gajdoš, p. Tomáš Poliak, p. Jaroslav Gajdoš st., p. Juraj Poliak, p. Jakub Floriš, p. Patrik Poliak, p. Jozef Poliak, p. Tomáš Adamovic, p. Richard Turček, p. Radoslav Jašúrek, p. Adam Mikoláš, p. Jozef Mikoláš ml., p. Juraj Hrehuš, p. Peter Hrehuš, p. Anton Šúkala, p. Anton Gajdoš, p. Jozef Filo, p. Ľuboš Hrehuš, p. Milan Jašúrek, p. Peter Prekop

**10. Odpredaj záchranného automobilu DHZ, ev.číslo IL 412 AT –** o potrebe odpredať uvedené vozidlo informoval p. Matej Gajdoš. Išlo by o sumu 1300€. Poslanci s odpredajom jednohlasne súhlasili. Zmluvu zabezpečí starosta.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 6/2020**

a/ obecné zastupiteľstvo berie na vedomie odpredaj záchranného automobilu DHZ, evidenčné číslo IL 412 AT za cenu 1 300 €

b/ obecné zastupiteľstvo schvaľuje odpredaj záchranného automobilu DHZ, evidenčné číslo

IL 412 AT za cenu 1 300 €.

**11. Zaradenie do funkcie technika – strojníka – DHZ –** pretože p. Juraj Poliak č.s. 20 získal skúšky, je potrebné zaradiť ho do tejto funkcie. Poslanci so zaradením jednohlasne súhlasili.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 7/2020**

a/ obecné zastupiteľstvo berie na vedomie zaradenie p. Juraja Poliaka do funkcie technika-strojníka DHZ

b/ obecné zastupiteľstvo schvaľuje zaradenie p. Juraja Poliaka do funkcie technika-strojníka DHZ

**12. Majetkové usporiadanie pozemkov v zastavanom území - SPF –** na obecný úrad bol doručený list zo SPF, aby obec, pokiaľ bude mať záujem, usporiadala pozemky v intraviláne obce. Celkovo išlo o cca 400 pozemkov, z ktorých bolo potrebné vyčleniť tie, o ktoré má obec záujem. Keďže sa jedná o pozemky nachádzajúce sa zväčša pozdĺž miestnych komunikácií, ktoré sú vo vlastníctve tzv. vlastníkov na neznámom mieste, nie je možné tieto delimitovať, muselo by dôjsť k odplatnému prevodu. Poslanci preto vyjadrili jednohlasne nesúhlas s odplatným prevodom uvedených pozemkov.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 8/2020**

a/ obecné zastupiteľstvo neschvaľuje požiadavku SPF ohľadom majetkového vysporiadania pozemkov v zastavanom území obce, ktoré sú vo vlastníctve SPF

**13. Žiadosť o odkúpenie obecného pozemku – p. Hajaš –** nakoľko sa touto žiadosťou zaoberalo obecné zastupiteľstvo aj na predchádzajúcich zasadaniach, všetci poslanci boli už v podstate oboznámení a mali dostatok informácií ohľadom tejto žiadosti. Ide celkovo o výmeru 40 m2. Bola navrhnutá suma 25 €/m2 + poplatky spojené s predajom . Poslanci s predajom a navrhnutou sumou súhlasili. Pán starosta ešte prisľúbil bližšie sa poinformovať na túto parcelu na Pozemkovom úrade v Trenčíne.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš. Proti : 0. Zdržal sa : sl. Bc. Erika Štefancová.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 9/2020**

a/ obecné zastupiteľstvo berie na vedomie žiadosť o odkúpenie obecného pozemku p. Mariána Hajaša, parcela č. 3462 o výmere 40 m2 za cenu 25,0 €/m2 + poplatky spojené s predajom

b/ obecné zastupiteľstvo schvaľuje žiadosť o odkúpenie obecného pozemku p. Mariána Hajaša, parcela č. 3462 o výmere 40 m2 za cenu 25,0 €/m2 + poplatky spojené s predajom

c/ obecné zastupiteľstvo ukladá vyhotoviť zmluvu na odkúpenie obecného pozemku v zmysle bodu b/

**14. Prehľad o finančných investíciách a vybranom vstupnom – CHAMPION –** prehľad bol doručený na obecný úrad, s ním oboznámil ostatných p. starosta. K tomuto bodu nebolo prijaté žiadne uznesenie.

**15. Tepelné čerpadlo – MŠ –** p. starosta podal informáciu, že by bolo možné do materskej školy, na základe výzvy o poskytnutie nenávratných finančných prostriedkov, zakúpiť tepelné čerpadlo. Pretože je v materskej škole potrebné zrekonštruovať/vymeniť, opraviť/ viacero vecí, poslanci sa jednohlasne dohodli, že sa ešte počká na inú výzvu, nakoľko z vyššie uvedenej by sme mohli získať finančné prostriedky iba na kotol.

**16. Prerábka objektu materskej školy –** aj túto informáciu podal p. starosta. V podstate by sa jednalo o zvýšenie kapacity v materskej škole, ďalej by sa vymenili ostatné okná, prerobili vchodové dvere, opravila terasa a zábradlie. Finančné prostriedky by obec získala z MAS Vršatec vo výške 16.000 €, ktoré získame z vyhlásenej výzvy IROP. Obec by sa na projekte podieľala 5 %-nou spoluúčasťou a vložila by, podľa potreby, do projektu aj svoje prostriedky. Poslanci informáciu zobrali na vedomie, vec bude ďalej riešiť starosta. Uznesenie zatiaľ nebolo prijaté.

**17. Urbanistická štúdia – Kúty, Hruškové, Lipovka –** po podaní informácie ohľadom potreby schváliť urbanistickú štúdiu prebehla rozprava, akým spôsobom bude stavebný úrad potom vydávať stavebné povolenia na stavby rodinných domov, prípadne na ich oplotenie.

Poslanci ale jednohlasne súhlasili so schválením predloženej urbanistickej štúdie v lokalitách Kúty, Hruškové a Lipovka.

Za : p. Blažej Mičuda, p. Jozef Filo, p. Jozef Mateička, a p. Milan Chudý, p. Matej Gajdoš, sl. Bc. Erika Štefancová. Proti : 0. Zdržal sa : 0.

K tomuto bodu bolo prijaté nasledovné uznesenie :

**Uznesenie obecného zastupiteľstva č. 10/2020**

a/ obecné zastupiteľstvo berie na vedomie urbanistickú štúdiu v lokalitách Kúty, Hruškové a Lipovka

b/ obecné zastupiteľstvo schvaľuje urbanistickú štúdiu v lokalitách Kúty, Hruškové a Lipovka

c/ obecné zastupiteľstvo ukladá riadiť sa v zmysle urbanistickej štúdie

**18. Rôzne, diskusia**

**p. Letko Dominik –** spýtal sa ohľadom osvetlenia v lokalite Kúty, či obec bude osvetlenie rozširovať, ďalej ohľadom starej cesty vedúcej k družstvu a k novým rodinným domom

**p. starosta –** k otázke osvetlenia v obci celkovo, obec by vedela osvetlenie doriešiť, ak by získala nejaké finančné prostriedky z MF SR

- poznamenal, že by bolo dobré vyčistiť odvodňovacie kanály v obci, nakoľko sú po dažďoch znova zanesené

- informoval o úrovni vytriedenia komunálneho odpadu, ktorú si môžu občania pozrieť na obecnej stránke, kde obec dosiahla sa rok 2019 úroveň vytriedenia 27,68 %

- podal informáciu ohľadom podania novej žiadosti o výmenu pozemkov p. Petra Poliaka

- ďalej informoval o doplatku za elektrinu za odberné miesto budova požiarnej zbrojnice vo výške 696,40€

- apeloval na zástupcov športovcov, aby do kroniky, ktorú spracováva p. Rudolf Šedo, dodali potrebné informácie o aktivitách, podujatiach, výsledkoch atď., je v záujme obce aby neboli robené prieky v spolupráci a kronika mohla byť ďalej aktualizovaná pre budúce generácie,

- bol doručený list z Krajského riaditeľstva Hasičského a záchranného zboru v Trenčíne, že v roku 2020 končí platnosť zmluvy o výpožičke hasičského auta CAS IVECO s možnosťou prevodu vlastníctva. Pán Matej Gajdoš sa vyjadril, že DHZ má záujem o darovanie predmetného majetku.

**p. Gajdoš Matej –** vyjadril sa, že boli upozornení na vyššie uvedený nedoplatok a zároveň podal informáciu, že kúrie v budove požiarnej zbrojnice bolo nastavené na 7 stupňov Celzia

**p. Mičuda Blažej** sa spýtal ohľadom osvetlenia v obci, či sa bude robiť nová kabeláž, alebo by sa dalo napojiť na jestvujúce vetvy. Na dolnom konci je 18 svetelných bodov pripravených k napojeniu, ide o lokalitu okolo p. Mateja Gajdoša k p. Mončekovej Nine a od p. Natkaia po p. Juraja Poliaka na Podhorí. Pán starosta preverí u dodávateľa el. osvetlenia, aké sú podmienky, keby obec chcela verejné osvetlenie rozšíriť o niekoľko bodov,

**sl. Štefancová Erika -** podala informáciu ohľadom plesu v obci

**p. Mateička Jozef –** spýtal ohľadom výstavby novej bytovky. Starosta preveruje podmienky možnej výstavby so stavebníkmi a obcami, ktoré majú konkrétne skúsenosti v danej veci.

**19. Záver -** pán starosta poďakoval všetkým za účasť na zasadnutí obecného zastupiteľstva a zasadnutie ukončil.

Zapisovateľ : ............................................

Overovateľ zápisnice : .............................

Starosta obce : ......................................